Ang Swiss peasant war sa 1653 maoy usa ka popular nga pagrebelde sa mga molupyo sa banika sa ubay-ubayng kanton. Ang pagrebelde gipugngan, apan kini mitultol sa usa ka serye sa mga reporma. Sa 1656, ang mga tensiyon tali sa mga Protestante ug mga Katoliko miulbo pag-usab ug misangpot sa pagsugod sa Unang Gubat sa Villmergen. Ang bag-ong gubat niadtong 1712 maoy hinungdan sa Ikaduhang Gubat sa Villmergen
, nga nagbag-o sa balanse sa gahom ngadto sa Protestante nga mga kanton. Ang relihiyosong mga panagbangi nabag-o sa 1847, nga miresulta sa Gubat sa Sonderbund ug misangpot sa pagporma sa Switzerland ingong usa ka pederal nga estado.